text: PHP — Вікіпедыя
  мультыпарадыгменная (аб'ектная, працэдурная)
  дынамічная, слабая
  PHP(англ.: PHP: Hypertext Preprocessor — прэпрацэсар гіпертэксту) — скрыптавая мова праграмавання[1] агульнага прызначэння, якая інтэнсіўна ўжываецца для распрацоўкі вэб-прыкладанняў. Цяпер падтрымліваецца пераважнай большасцю хостынг-правайдэраў і з'яўляецца адным з лідараў сярод моў праграмавання, якія ўжываюцца для стварэння дынамічных вэбсайтаў.[2]
  1 Гісторыя РНР
  1.1 З'яўленне
  1.3 Распаўсюджанне
  1.4 Пераіменаванне
  1.5 1 000 000 карыстальнікаў
  1.6 РНР 4.0
  1.7 PHP 5
  1.8 PHP 6
  1.9 PHP 7
  2 Прыклады карыстання PHP
  2.1 «Hello world!»
  2.2 «РНР Recipes»
  Гісторыя РНР[правіць | правіць зыходнік]
  З'яўленне[правіць | правіць зыходнік]
  Пачынаецца гісторыя з 1995 года, калі незалежны праграміст Расмус Лердорф (Rasmus Lerdorf) напісаў сцэнарый Perl/CGI для падліку колькасці карыстальнікаў і наведвальнікаў сайта. Яго сцэнарый вырашыў дзве праблемы: рэгістрацыю дадзеных карыстальніка і вывад колькасці наведвальнікаў на вэб-старонцы. Развіццё WWW яшчэ толькі пачыналася, ніякіх спецыяльных сродкаў для вырашэння гэтых праблем не было, і да аўтара прыйшло шмат роспытаў. З'явіліся інструкцыі, называемыя Personal Home Page (РНР) альбо Hypertext Processor (гіпертэкставы працэсар).
  Расмус Лердорф, стваральнік PHP
  Вялікі поспех інструкцый Лердорфа паспрыяў буйнейшай распрацоўцы РНР. Каб дабіцца пастаўленай мэты, Лердорф вырашыў у далейшых распрацоўках перайсці з Perl на С. У хуткім часе з'явілася РНР 2.0, альбо PHP-FI (Personal Home Page — Form Interpretator). У абнаўленні з PHP да PHP 2.0 прымалі ўдзел праграмісты з усяго свету.
  Новая версія РНР карысталася вялікай папулярнасцю, і ў хуткім часе ўзнікла асноўная каманда распрацоўшчыкаў. Яны захавалі пачатковую канцэпцыю магчымасці карыстання PHP у HTML і перапісалі нанава механізм лексічнага аналізу, што прывяло да з'яўлення РНР 3.0. Да моманту выхада версіі 3.0 у 1997 г. звыш 50 тыс. карыстальнікаў ва ўсім свеце прымянялі РНР для паляпшэння сваіх вэб-старонак.
  Пераіменаванне[правіць | правіць зыходнік]
  У 1997 годзе было вырашана, што скарачэнне РНР павінна абазначаць не «Personal Home page», а «РНР Hypertext Processor».
  1 000 000 карыстальнікаў[правіць | правіць зыходнік]
  На працягу двух гадоў працягвалася вялікае развіццё РНР. У мову дадавалася шмат новых функцый, а колькасць карыстальнікаў хутка расла. На пачатку 1999 года служба Netcraft ([1]) абвясціла аб тым, што, па мінімальным падлікам, колькасць карыстальнікаў РНР пераўзыйшла 1 000 000, у выніку чаго РНР стала адной з самых папулярных сцэнарных моў у свеце.
  РНР 4.0[правіць | правіць зыходнік]
  На пачатку 1999 года было абвешчана пра выхад неўзабаве РНР 4.0. Хаця адным з мацнейшых бакоў РНР была эфектыўнасць выканання сцэнарыяў, пры пачатковых распрацоўках не разлічвалася, што на базе РНР будуць будавацца вялікія праграмы. Па гэтай прычыне была пачата праца над больш устойлівым механізмам лексічнага аналізу, болей вядомым пад назвай Zend (http://www.zend.com). Праца ішла хутка і завершана 22 мая 2000 года выпускам РНР 4.0.
  PHP 5[правіць | правіць зыходнік]
  Пятая версія PHP была выпушчана распрацоўнікамі 13 ліпеня 2004 года. Змены ўключаюць абнаўленне ядра Zend (Zend Engine 2), што значна павялічыла эфектыўнасць інтэрпрэтатара. Уведзена падтрымка мовы разметкі XML. Цалкам перапрацаваны функцыі AAП, якія сталі шмат у чым падобныя да мадэлі, якая ўжываецца Java. У прыватнасці, уведзены дэструктар, адкрытыя, закрытыя і абароненыя члены і метады, канечныя члены і метады, інтэрфейсы і кланаванне аб'ектаў. Новаўвядзенні, аднак, былі зроблены з разлікам захаваць найбольшую сумяшчальнасць з кодам на папярэдніх версіях мовы. На цяперашні момант апошняй стабільнай галінкай з'яўляецца PHP 5.6.
  PHP 6[правіць | правіць зыходнік]
  Шостая версія PHP знаходзілася ў стадыі[3] распрацоўкі з кастрычніка 2006 года. У ёй ужо было зроблена мноства новаўвядзенняў, як, напрыклад, выключэнне з ядра рэгулярных выразаў POSIX і «доўгіх» суперглабальных масіваў, выдаленне дырэктыў safe_mode, magic_quotes_gpc і register_globals канфігурацыйнага файлу php.ini. Асноўныя намаганні былі сканцэнтраваны на падтрымцы Юнікода. Аднак у сакавіку 2010 года распрацоўка PHP6 была прызнана беспэрспектыўнай[4] з-за цяжкасцей з падтрымкай Юнікода. Зыходны код PHP6 перамешчаны на галіну, а асноўнай лініяй распрацоўкі стала версія 5.4.
  PHP 7[правіць | правіць зыходнік]
  3 снежня 2015 года было абвешчана пра выхад PHP версіі 7.0.0.[5]
  Новая версія грунтуецца на эксперыментальнай галіне PHP, якая першапачаткова называлася phpng (PHP Next Generation — наступнае пакаленне), і распрацоўвалася з упорам на павелічэнне прадукцыйнасці і памяншэнне спажывання памяці. У новай версіі дададзена магчымасць ўказваць тып вярталых з функцыі дадзеных, быў дададзены кантроль перадаваных тыпаў для скалярных дадзеных, а таксама новыя аператары.
  Прыклады карыстання PHP[правіць | правіць зыходнік]
  «Hello world!»[правіць | правіць зыходнік]
  <title><? print «Hello world!»; ?></title>
  У дадзеным выпадку на загалоўку старонкі будзе напісана «Hello world!».
  «РНР Recipes»[правіць | правіць зыходнік]
  // Даць значэнні некалькім пераменным
  $site_title = «РНР Recipes»;
  $bg_color = «white»;
  $user_name = «Chef Luigi»;
  <body bgcolor="<? print $bg color; ?>« >
  // Вывесці запршэнне ў выглядзе назвы, даты і імя карыстальніка. print "
  РНР Recipes | ".dateC'F d. Y»)." <br /> Greetings, $user_name!
  У дадзеным выпадку на загалоўку старонкі будзе напісана «РНР Recipes», колер фона будзе вызначацца пераменнай «$bg color», а імя карыстальніка — «$user_name».
  Агульная Zend Framework
  супольнасць Zend Framework(руск.)
  Папярэджанне: Дадзеныя вышэй прыклады не будуць працаваць, калі ў вас не ўсталяваны PHP і Apache. Поўную інфармацыю вы можаце здабыць на сайце http://books.net-soft.ru/, адкуль і ўзята інфармацыя для гэтага артыкула.
  ↑ http://php.net/manual/en/preface.php
  ↑ https://www.tiobe.com/tiobe-index//
  ↑ http://php.net/manual-lookup.php?pattern=%7Escoates%2Funicode%2Frender_func_data.php&lang=en&scope=404quickref
  ↑ https://www.amiro.ru/blog/tech/how-was-php6-died
  ↑ http://php.net/archive/2015.php#id2015-12-03-1
  ABAP/4 · Ада · ActionScript · Ассемблеры · AutoIt · Awk · BASIC · C · COBOL · C++ · C# · ColdFusion · D · Delphi · Erlang · Eiffel · Forth · FoxPro · DataFlex · Fortran · Go · Groovy · Haskell · Java · JavaScript · J++ · J# · Icon · Limbo · Лісп · Lua · Objective-C · Аберон · Oz · Pascal · Perl · PHP · PL/I · Пралог · R · Ruby · Python · Tcl · Scheme · Smalltalk · SQL · Vala · Visual DataFlex · Visual Basic · VB.NET · Visual FoxPro · Zig